На основу члана 43. став 3. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон), а у вези са Одлуком о проглашењу ванредног стања („Службени гласник РС”, број 29/20), на предлог Министарства за рад, запошљавање, борачка и социјална питања,

Влада доноси

З А К Љ У Ч А К

1. Влада је сагласна да се корисницима права из области борачко-инвалидске, социјалне и заштите породице са децом, а који имају навршених 65 и више година живота, који та права примају на текући рачун, службени текући рачун отворен код Банке Поштанска штедионица или путем упутнице, а немају овлашћена лица за располагање тим средствима, исплаћују у складу са Инструкцијом о начину привремене исплате пензија за лица са навршених 65 и више година живота, Народна банка Србије, Г. Бр. 4491 од 24.марта 2020. године.

2. Пуномоћје за подизање средстава је саставни део овог закључка.

3. Овај закључак, ради реализације, доставити Генералном секретаријату Владе, који ће овај закључак објавити на званичној интернет страници Владе [www.srbija.gov.rs](http://www.srbija.gov.rs) и Министарству за рад, запошљавање, борачка и социјална питања која ће овај закључак објавити на интернет страници [www.minrzs.gov.rs](http://www.minrzs.gov.rs).

05 Број: 181-2870/2020

У Београду, 26. марта 2020. године

В Л А Д А

|  |  |
| --- | --- |
|  | ПРЕДСЕДНИК  Ана Брнабић |
|  |  |